Nr. L 219/58 De Europæiske Fællesskabers Tidende 28. 7. 82 RÅDETS AFGØRELSE af 19. juli 1982 om indgåelse af aftalen i form af brevveksling mellem Det europæiske økonomiske Fællesskab og Den føderative republik Brasilien om indførsel af maniok fra Brasilien og andre leverandørlande, der er medlemmer af GATT (82/497/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 113, under henvisning til henstilling fra Kommissionen, og ud fra følgende betragtninger : På grund af markedsudviklingen for visse landbrugs- produkter i Fællesskabet, bør der træffes foranstalt- ninger med henblik på at opnå en større stabilitet på disse markeder, bl.a. med hensyn til maniok ; der har med henblik herpå været ført forhandlinger i henhold til artikel XXVIII i GATT for midlertidigt at suspendere Fællesskabets toldindrømmelse i forbin- delse med indførsel af produkter henhørende under pos. 07.06 A i den fælles toldtarif ; under disse forhandlinger er der indgået en aftale med Brasilien i dette lands egenskab af første forhandlings- land; i henhold til aftalen kan Fællesskabet for produkter henhørende under pos. 07.06 A i den fælles toldtarif begrænse de mængder, der kan indføres med en importafgift på højst 6 % ad valorem — TRUFFET FØLGENDE AFGØRELSE : Artikel 1 Aftalen i form af brevveksling mellem Det europæiske økonomiske Fællesskab og Den føderative republik Brasilien om indførsel af maniok fra Brasilien og andre leverandørlande, der er medlemmer af GATT, godkendes herved på Fællesskabets vegne. Teksten til aftalen er knyttet til denne afgørelse. Artikel 2 Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet. Udfærdiget i Luxembourg, den 19. juli 1982. På Rådets vegne K. OLESEN Formand